
ANUNȚ SELECȚIE GRUP ȚINTĂ

În perioada 1 iunie 2026 - la 31 iulie 2029 Direcția Generală de Asistență Socială a Municipiului București, implementează proiectul ACTIV – Asistență Comunitară Targetată în Îngrijirea Vârstnicului, în cadrul căruia se vor asigura și  servicii de îngrijire la domiciliu pentru 110 persoane vârstnice aflate în situație de dependență, din municipiului București. 

Fiecare persoană vârstnică din grupul țintă va beneficia, pentru o perioadă de minim 12 luni de:
· servicii de ingrijire la domiciliu – conform încadrării în grad de dependență;
· un kit lunar care va conține produse alimentare neperisabile și produse de igienă;
· servicii sociale de zi, inclusiv participarea la activități cultural-recreative.
Persoanele vârstnice din capitală care doresc să acceseze serviciile de ingrijire la domiciliu trebuie să îndeplinească, cumulativ, următoarele condiții:
I. Persoanele vârstnice se regăsesc în cel puțin una din situațiile prevăzute la art. 3 din Legea nr. 17 din 6 martie 2000 privind asistenţa socială a persoanelor vârstnice:
 nu are familie sau nu se află în întreţinerea unei sau unor persoane obligate la aceasta, potrivit dispoziţiilor legale în vigoare; 
 nu are locuinţă şi nici posibilitatea de a-şi asigura condiţiile de locuit pe baza resurselor proprii; 
 nu realizează venituri proprii sau acestea nu sunt suficiente pentru asigurarea îngrijirii necesare; 
 nu se poate gospodări singură sau necesită îngrijire specializată; 
 se află în imposibilitatea de a-şi asigura nevoile sociomedicale, datorită bolii ori stării fizice sau psihice.
II. Demonstrarea situației de dependență
Evaluarea socio-medicală și încadrarea în grad de dependență va fi realizată de către echipa multidisciplinară din cadrul proiectului 
III. Persoanele vârstnice incluse în grupul țintă nu realizează venituri proprii sau veniturile lunare realizate sunt mai mici decât salariul minim pe economie
Începând cu data de 1 iulie 2026, salariul minim pe economie este în cuantum de 4325 lei, respectiv un venit net de 2699 lei/lună.
IV. Persoanele vârstnice trebuie să aibă domiciliul/reședința în regiunea dezvoltată București-Ilfov.

Pentru înscriere sau pentru detalii suplimentare ne puteți contacta la:
Nr. tel. ..............
Adresă e-mail: ............................

